Τι είναι το Μπιτ;

Ο όρος "μπιτ" που σημαίνει "τελειωμένος", "φτωχός" ή "άστεγος" διαιωνίζει το ρομαντικό, μποέμ μύθο της χαμένης γενιάς. Έχει τις καταβολές του στην αργκό του τσίρκου και των καρναβαλιών και αποτυπώνει τις δυσχερείς συνθήκες των περιπλανώμενων θιάσων. Στον κόσμο των ναρκωτικών έχει συνδεθεί με το σύνδρομο στέρησης.

Στη δεκαετία του 1940 η λέξη μπιτ γίνεται γνωστή στον κύκλο των William Burroughs, Allen Ginsberg και Jack Kerouac. Το 1948, ο Kerouac γράφει στο φίλο του και συγγραφέα John Clellon Holmes: "να υποθέσω, λοιπόν, πως μας θεωρείς μια γενιά *μπιτ*". Τέσσερα χρόνια αργότερα, το 1952, ο Holmes δημοσιεύει ένα άρθρο στους New York Times με τίτλο "Αυτή είναι η Γενιά των Μπιτ" εξοικειώνοντας το ευρύ κοινό με τον όρο. "Είναι ένα είδος γύμνιας του νου, και τελικά, της ψυχής, το αίσθημα τού να γίνεται κανείς ένα με τη συνείδησή του", γράφει ο Holmes.

Στις αρχές του 1950, οι Kerouac και Ginsberg είχαν ήδη τονίσει την "ευδαίμονα" πλευρά του Μπιτ περιβάλλοντας τους περιθωριοποιημένους με μια αύρα μυστικισμού. Ωστόσο, οι καλλιτέχνες της Νέας Υόρκης και του Σαν Φρανσίσκο της εποχής δεν χρησιμοποιούσαν οι ίδιοι τον όρο. Μιλούσαν για την τέχνη τους με άλλους όρους, όπως μπίτνικ, φανκ ή αμερικανικός αφηρημένος εξπρεσιονισμός. Για τους καλλιτέχνες αυτούς, η διαδικασία ήταν πιο σημαντική από το ίδιο το έργο, γεγονός που τους συνέδεε με τον αυθορμητισμό του Νταντά. Οι Μπιτ καλλιτέχνες πειραματίστηκαν με διάφορα είδη και το έργο τους επηρέασε βαθιά τις επόμενες γενιές. Απορρίπτοντας τα πρότυπα της Δύσης, το ρατσισμό και την ομοφοβία, η γενιά των Μπιτ οδήγησε άμεσα στα γεγονότα του Μάη του 1968 και το κίνημα των Χίπις.

Πηγή:....